15 aprilie 2024

**Comunicat de presă**

Distrigaz Sud Rețele aduce următoarele **precizări suplimentare** cu privire la sistarea temporară a alimentării cu gaze naturale **pe Bulevardul Vitan - Bârzești din sectorul 4, al municipiului București:**

Ca urmare a unui defect înregistrat în cadrul sistemului de distribuție a gazelor naturale amplasat pe Bulevardul Vitan - Bârzești, din sectorul 4 al municipiului București,pentru a pune consumatorii în siguranță, **Distrigaz Sud Rețele** **a sistat alimentarea cu gaze naturale în zona respectivă în data de 10 aprilie 2024,** **începând cu ora 21:30**.

De această oprire sunt afectați un număr de **162 de clienți casnici și non-casnici** situați pe Bulevardul Vitan - Bârzești, din sectorul 4 al municipiului București.

Distrigaz Sud Rețele va întreprinde demersurile necesare în vederea reluării alimentării cu gaze naturale a clienților afectați, după ce operatorul economic selectat de către dezvoltatorul imobiliar va remedia neconformitățile care au generat această întrerupere.

După reluarea alimentării cu gaze naturale, în cazul în care clienții simt miros de gaze, sunt rugați **să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 23.300 km rețea și 2.750 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*